तालिबान ने पाक को दी नौ और हमलों की धमकी  
तहरीक−ए−तालिबान के मुखिया वली−उर−रहमान ने ऐलान किया है कि मेहरान नेवल बेस जैसे 9 और ठिकानों पर हमले होंगे।
तालिबान ने पाकिस्तान में नौ और हमले की धमकी दी है। दक्षिणी वजीरीस्तान में तहरीक−ए−तालिबान के मुखिया वली−उर−रहमान ने ऐलान किया है कि मेहरान नेवल बेस जैसे 9 और ठिकानों पर हमले होंगे। उसके मुताबिक तालिबान ने ओसामा बिन लादेन की मौत का बदला लेने के लिए कुल 10 हमलों की योजना बनाई थी। 6 लाख अमेरिकी डॉलर का इनामी आतंकवादी वली−उर−रहमान ने अल−अरबिया चैनल को दिए एक इंटरव्यू में कहा है कि बदले की कार्रवाई की शुरुआत पाकिस्तान के मेहरान नेवल बेस हमले से हो गई है।  बाकी 9 हमलों की भी प्लानिंग हो चुकी है और ठिकाने भी तय किए जा चुके हैं। मेहरान नेवल बेस हमले में पाक नौसेना के दो P3C Orion स्पाई प्लेन बर्बाद हो गए थे और 10 जवानों की भी मौत हुई थी।